**משימות בתחום נושא שינוי האקלים - כיתה ה**

**שם המשימה:** **מה נאכל בעתיד: מציאות או דמיון?**

**תיאור המשימה:**המשימה עוסקת בסוגיה "כיצד נספק מזון לאוכלוסיית העולם ההולכת וגדלה?" ובפתרונות טכנולוגיים עתידים למחסור במזון תוך התייחסות לרכיבי המזון במזונות החדשניים ולחשיבותם לבריאות. פתרונות עתידיים אלה יתרמו גם להפחתת ההתחממות הגלובלית שנגרמת בגלל גידול עדרי בקר שגורם לפליטה של גז החממה מתאן לאטמוספרה.

**שם המשימה:** **עושים מהפך – מזון לא לפח. מקטינים אובדן מזון**

**תיאור המשימה:** המשימה עוסקת בנושא הבוער אובדן מזון בשלבי הייצור והצריכה, במחיר הסביבתי ובדרכי מניעה (שימוש מושכל). בתהליך ייצור המזון נעשה שימוש באנרגיה ממקורות פוסיליים ולכן תהליך היצור כרוך בפליטה של פחמן דו-חמצני אל האטמוספרה. בנוסף המזון העודף שמגיע אל המטמנות תוסס בתנאים של מחסור בחמצן וכתוצאה מכך נפלט את האטמוספרה גז החממה מתאן.

**שם המשימה:** **שיטפונות פתע בנחלי המדבר בישראל. תופעת טבע מדהימה או אסון?**

**תיאור המשימה:**המשימה עוסקת בתופעה המתגברת של שיטפונות הפתע במדבר בארצנו כדוגמה לתופעות של שינוי אקלים. מוצגת התופעה וכן דרכים להתמודדות עם התופעה.